Държавен вестник, бр. 66, 2009 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  66
4. изготвя заповедите и удостоверителните 
документи относно трудовите правоотношения 
на съдиите, съдебните помощници и съдебните 
служители;
5. участва съвместно с отдел „Счетоводство 
и финансова дейност“ в изготвянето на длъж­
ностното разписание.
(2) За ръководител на отдел „Човешки ре­
сурси“ се назначава лице, което е български 
гражданин, има завършено висше образова­
ние с образователно-квалификационна степен 
„магистър“, с не по-малко от 8 години трудов 
стаж, което да не е осъждано на лишаване от 
свобода за умишлено престъпление от общ 
характер, независимо дали е реабилитирано, 
и да притежава необходимите професионални 
и нравствени качества. 
Г л а в а  ч е т в ъ р т а
ОТДЕЛ „ИНФОРМАЦИОННИ СИСТЕМИ, 
КОМУНИКАЦИИ И СЪДЕБНА СТАТИС­
ТИКА“
Чл. 33. (1) Отдел „Информационни системи, 
комуникации и съдебна статистика“ поддържа 
и актуализира деловодната информационна 
система и интернет страницата на ВАС и из­
вършва софтуерна и хардуерна поддръжка на 
използваните информационни системи.
(2) За ръководител на отдел „Информационни 
системи, комуникации и съдебна статистика“ се 
назначава лице, което е български гражданин, 
има завършено висше инженерно образование 
със специалност компютърна или изчислител­
на техника с образователно-квалификационна 
степен „магистър“, с не по-малко от 8 години 
трудов стаж по специалността и професионален 
опит, което да не е осъждано на лишаване от 
свобода за умишлено престъпление от общ 
характер, независимо дали е реабилитирано, 
и да притежава необходимите професионални 
и нравствени качества. 
(3) Софтуерната поддръжка на информаци­
онните системи в съда включва:
1. осигуряване правилното функциониране и 
актуализиране на деловодната информационна 
система и интернет страницата на съда;
2. поддържане на информационните бази 
данни и на изправността на компютърните 
мрежи в съда;
3. администриране на операционните системи 
и приложения на сървърите;
4. инсталиране, преинсталиране и настройка 
на софтуер;
5. изготвяне на указания и методика за 
работа, обучаване и подпомагане на съдиите, 
съдебните помощници и съдебните служители 
при работата с програмни продукти.
(4) Хардуерната поддръжка на информаци­
онните системи в съда включва:
1. поддържане на наличната компютърна и 
периферна техника в изправност и подмяна на 
дефектирали устройства;
2. поддържане на мрежовите устройства и 
структурната кабелна система на съда;
3. включване на техника в мрежата на съда;
4. предаване и приемане на неизправна 
гаранционна и извънгаранционна техника на 
сервизите по поддръжката на хардуера;
5. извършване на потребителски настройки 
и инсталации на клиентски станции;
6. организиране закупуването на нов хардуер.
(5) Деловодната информационна система, 
която служителите в звеното поддържат във 
ВАС, се ползва от всички останали служители в 
звената на съдебната администрация съобразно 
с предоставеното им ниво на достъп. 
(6) По всяко дело, с изключение на делата, 
образувани по жалби за бавност, в деловодната 
информационна система се създава и поддържа 
електронна папка, която съдържа база данни 
във връзка с образуването и хода на делото.
(7) Служителите в отдела са овластени да 
извършват отбелязвания в електронната пап­
ка по всяко дело, както и да контролират и 
подпомагат извършването на отбелязвания от 
служителите на:
1. служба „Регистратура“;
2. служба „Регистратура за класифицирана 
информация“;
3. служба „Съдебни секретари-протоколисти“;
4. служба „Съдебно деловодство“.
(8) Съдебните решения и определения се 
въвеждат в деловодната информационна система 
от съдията докладчик или от машинописците. 
(9) Служителите от този отдел обобщават 
статистическите данни за дейността на съда в 
края на всяка отчетна година и периодично 
по искане на административните ръководите­
ли на ВАС, като за достоверността им носят 
отговорност по Закона за съдебната власт и 
Закона за статистиката. 
Г л а в а  п е т а
ОТДЕЛ „УПРАВЛЕНИЕ И СТОПАНИСВАНЕ 
НА СЪДЕБНОТО ИМУЩЕСТВО“
Чл. 34. (1) Отдел „Управление и стопанисване 
на съдебното имущество“ във ВАС:
1. осъществява управлението, техническото 
обслужване и поддръжката на сградата на ВАС 
и другите сгради, стопанисвани от съда;
2. осигурява връзка с охраната на сградата 
на съда;
3. поддържа връзка с надзорните институ­
ции по експлоатацията на сградата на съда: 
Национална служба „Пожарна и аварийна 
безопасност“, Хигиенно-епидемиологичен ин­
ститут и други, като организира изпълнението 
на предписанията на тези институции;
4. отговаря за строителните и ремонтните 
работи в съдебната сграда на ВАС и в другите 
сгради, възложени за стопанисване на съда;
5. съгласува строително-ремонтните дейности 
с лицата, упражняващи строителен надзор, и 
отговаря за изпълнението на предписанията им;